Foto: iStock Bosh prokuratura huzuridagi Departamentning Xorazm viloyati Shovot tuman bo‘limi xodimlari tomonidan o‘tkazilgan tezkor tadbirda, fuqaro J. fuqaro X.ning o‘g‘li nomiga “GM Uzbekistan” avtosalonlarida ishlovchi tanishlari orqali “Damas” rusumli avtomashina xarid qilish uchun shartnoma olib berish hamda avtomashinani olish navbatini tezlashtirish evaziga 1.200 AQSh dollari, shuningdek 51,5 mln. so‘mni firibgarlik yo‘li bilan olgan vaqtida ashyoviy dalillar bilan ushlangan. Bu haqda mahkama matbuot xizmati xabar bermoqda. Qayd etilishicha, mazkur holat yuzasidan fuqaro J.ga nisbatan O‘zbekiston Respublikasi Jinoyat kodeksining tegishli moddalari bilan jinoyat ishi qo‘zg‘atilib, tergov harakatlari olib borilmoqda. Eslatib o‘tamiz, avvalroq Sirdaryoda avtomashina uchun «shapka» olmoqchi bo‘lgan shaxslar ushlangandi.